CELEX: 32021D0711
Language: hu
Date: 2021-04-29 00:00:00
Title: A Tanács (KKPB) 2021/711 határozata (2021. április 29.) a mianmari/burmai helyzetre tekintettel hozott korlátozó intézkedésekről szóló 2013/184/KKBP határozat módosításáról

2021.4.30.   
               
               
                  HU
               
               
                  Az Európai Unió Hivatalos Lapja
               
               
                  L 147/17
               
            
         A TANÁCS (KKPB) 2021/711 HATÁROZATA
         (2021. április 29.)
         a mianmari/burmai helyzetre tekintettel hozott korlátozó intézkedésekről szóló 2013/184/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2013. április 22-én elfogadta a mianmari/burmai helyzetre tekintettel hozott korlátozó intézkedésekről szóló 2013/184/KKBP határozatot (1).
                  
               
                     (2)
                  
                  
                     A 2013/184/KKBP határozat felülvizsgálata alapján a korlátozó intézkedéseket 2022. április 30-ig meg kell újítani.
                  
               
                     (3)
                  
                  
                     A jegyzékben szereplő bejegyzések közül kettő tekintetében aktualizált információk állnak rendelkezésre.
                  
               
                     (4)
                  
                  
                     A 2013/184/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2013/184/KKBP határozat a következőképpen módosul:
            
                        1.
                     
                     
                        A 12. cikk helyébe a következő szöveg lép:
                        
                           „12. cikk
                           Ezt a határozatot 2022. április 30-ig kell alkalmazni. Ezt a határozatot rendszeresen felül kell vizsgálni. Amennyiben a Tanács megítélése szerint e határozat céljait nem sikerült megvalósítani, e határozatot meg kell újítani, vagy adott esetben módosítani kell.”
                        
                     
                  
                        2.
                     
                     
                        A melléklet az e határozat mellékletében foglaltak szerint módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. április 29-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács 2013/184/KKBP határozata (2013. április 22.) a mianmari/burmai helyzetre tekintettel hozott korlátozó intézkedésekről (HL L 111., 2013.4.23., 75. o.).
      
      
         
            MELLÉKLET
            A természetes és jogi személyeknek, szervezeteknek és szerveknek a 2013/184/KKBP határozat mellékletében foglalt jegyzékében a 4. és a 10. bejegyzés helyébe a következő bejegyzések lépnek:
            
               
                            
                        
                        
                           Név
                        
                        
                           Azonosító adatok
                        
                        
                           Indokolás
                        
                        
                           A jegyzékbe vétel időpontja
                        
                     
                           „4.
                        
                        
                           Aung Aung
                        
                        
                           Neme: férfi
                           Katonai azonosító szám: BC 23750
                        
                        
                           Aung Aung vezérőrnagy a mianmari fegyveres erők (Tatmadaw) délnyugati parancsnokságának parancsnoka és a mianmari fegyveres erők (Tatmadaw) 33. könnyűgyalogos hadosztályának korábbi parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhajn államban (Rakhine State) élő rohindzsa népességgel szemben a 33. könnyűgyalogos hadosztály 2017 második felében elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.
                        
                        
                           2018.6.25.
                        
                     
                           10.
                        
                        
                           Khin Hlaing
                        
                        
                           Születési idő: 1968. május 2.
                           Neme: férfi
                        
                        
                           Khin Hlaing vezérőrnagy a mianmari fegyveres erőknek (Tatmadaw) az Aranyháromszög körzetéért (Triangle Region) felelős parancsnoka. A 99. könnyűgyalogos hadosztálynak és a mianmari fegyveres erők (Tatmadaw) északkeleti parancsnokságának a korábbi parancsnoka. A 99. könnyűgyalogos hadosztály parancsnokaként felügyelte a Sán államban 2016-ban és 2017 elején végrehajtott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket Sán államban (Shan State) a falvak etnikai kisebbséghez tartozó lakosságával szemben a 99. könnyűgyalogos hadosztály 2016 második felében elkövetett. Az említett atrocitások és jogsértések magukban foglalnak jogellenes kivégzéseket, kényszerőrizetet és falvak lerombolását.
                        
                        
                           2018.12.21.”